بخصوص مشكل التلاميذ واضراب الاساتذة وليت كانشوف مؤخرا واحد الهجوم ضمني على استحياء من بعض صناع المحتوى للضغط على الاساتذة وتحميلهم المسؤولية وأن رأسهم قاسح ... ردو البال من تلبيس الحق بالباطل ودس السم في العسل ... راه كيفما سوقوا ليكم مشروع هاذ الحكومة بالامس القريب وأنهم رجال أعمال وأنهم غادي يحلوا المشاكل دالبلاد وأنهم غادي يحركوا عجلة التنمية وأنهم رجال أعمال غادي يعرفوا كيفاش يصنعوا الفلوس للبلاد صدقوا صنعوهم لراسهم على ظهركم وراكم باقي عايشين الجحيم معاهم وذنوبكم على جريدة قود والنكافات والمؤثرين ديال المرقة والفنانين دالعفن وشيوخ ودعاة الباطل لي سوقوا لهاذ الحكومة ... ردو البال راه الاساتذة يدافعون عن الوطن والشعب وهم اخر جدار اذا اقتحم كان الله في عونكم ... قضيتهم قضيتنا ، ومعركتهم معركتنا،  وانتصارهم كسر لغطرسة هاذ الطغاة لي متوغلين وواصلين لدرجة انهم يظنون انهم هوما كولشي فالبلد وان البلد ما عندها ماليها ... إنهم يسعون لدق اخر مسمار في نعش كرامتكم وحريتكم ومطالبكم المشروعة ... اذا اقبر هذا الملف سيكون الشعب بين خيارين لا ثالث لهما اما ان يعيش مذلولا مهانا راضيا بالتفقير والتهميش واما ان يثور ثورة لا يعلم عواقبها الا الله لأن الظلم لا يطول . الى كان شي حد غادي يتحمل مسؤولية التلاميذ فهي الحكومة التي فشلت في تدبير أمورنا ... الى كان شي حد غادي يتحاسب فهي الحكومة لي من نهار جات ما شفنا معاها غير الكوارث لي عمر بلادنا عاشتها ... الحكومة الوحيدة في التاريخ لي حصلت فيها الزلازل والحروب والجفاف والوباء والغلاء وضيق الحال عوض يدبروا أمورهم كايخرج وزيرهم يطالب بتقنين الرذيلة والفساد والتضييق على الصلاح والنقاء ... ولا غالب إلا الله ولا حول ولا قوة الا بالله .